BlackKakapo/recipes-ro huggingface dataset:
Pandispan Clasic Reteta  

Ingrediente:
● Oua - 5 buc 
● Zahar - 200 g 
● Faina alba calitate superioara - 150 g  (se poate adauga cacao, nuci, mac, etc)

Mod de preparare:
1. Pregatiti ingredientele - puteti inlocui 3 linguri de faina cu amidon alimentar, asa pandispanul va fi si mai fraged, dar este optional.
2. Separati albusurile de galbenusuri.
3. Jumatatea din cantitatea de zahar(adica 100g) o puneti peste galbenusuri.
4. Albusurile le bateti spuma alba, cand incepe sa se intareasca adaugati treptat restul de zahar(100g).
Bateti bine pana intoarceti bolul si ele nu curg.
5. Galbenusurile cu cele 100g de zahar le bateti bine, pana se fac spuma alba si cresc in volum de 3 ori.
6. O treime din cantitatea de albus batut o amestecati atent cu galbenusurile. Miscarile trebuie sa fie lente si in directia sus-jos.
7. Peste compozitia de mai sus adaugati faina. La fel cu miscari lente, atent omogenizati totul. Daca doriti sa faceti pandispanul cu cacao sau cu nuci, alune, stafide - le adaugati in faina, apoi impreuna cu faina in galbenusuri.
8. Adaugati restul albusurilor la compozitia de mai inainte. Amestecati foarte atent, de sus in jos - nici intr-un caz cu miscari circulare.
9. Asa ar trebui sa fie compozitia finala.
10. Puneti o bucata de hartie de copt la fundul tavii in care veti coace pandispanul(26-28cm). Peretii nu trebuie unsi si nici inveliti in hartie.
11. Treceti aluatul de pandispan in tava, nivelati atent. 
Lasati la cuptor, aproximativ 30 de min la 180 de grade, pana se rumeneste. Atentie! In primele 15 min de coacere nu deschideti cuptorul.
12. Sa nu va speriati daca pandispanul se ridica mult la cuptor si pe urma se mai lasa, anume etapa cand el se lasa putin in cuptor indica ca este gata si puteti sa-l scoateti.
Lasati complet sa se raceasca dupa coacere.
13. Dupa ce se raceste il scoateti din tava si il lasati sa stea minim 8 ore(sau lasati asa 8 ore in tava). Asta este timpul optim dupa care el va fi perfect gata pentru ornat si preparat tortul. Atunci absoarbe cel mai bine crema si se taie mai usor si frumos in foi.
Dupa indemanare taiati-l in 2-3 foi, eu folosesc un cutit zimtat pt paine, este perfect aici. Vedeti in video miscarile si metoda.
Ideal este sa-l coaceti seara, iar a 2-a zi sa-l ornati.
14. Am observati ca in tava de 26 de cm pandispanul are inlatimea perfecta pentru a-l taia in 3 foi. In cea de 28 ies foile mai subitiri, este chiar mai bine dar va trebuie si indemanare sa le taiati frumos.
De multe ori fac tortul numai din 2 foi si este foarte bine, deci depinde cum preferati.
Oricum este un pandispan foarte pufos, moale si fraged - de fiecare data sunt un succes torturile facute cu acest blat, si il fac mai mult de 8 ani.
Pofta Buna!
Cartofi cu smantana 

Ingrediente:
● Cartofi - 1 kg  (ar fi bine sa alegeti cartofi rosii)
● Smantana - 400 g 
● Ceapa alba - 1 buc 
● Faina alba calitate superioara - 2 linguri 
● Ulei de floarea soarelui - 50 ml 
● Frunza de dafin - 2 buc 

Mod de preparare:
1. Cartofii se curata, se spala, se taie cubulete. Intr-o cratita se pun cartofii, se toarna apa cat sa-i acopere bine si ii puneti la fiert.
2. Cand incep sa fiarba faceti focul mic, adaugati frunza de dafin si lasati cam 30 de min.
3. Cam peste vreo 20 de min, cand cartofii sunt aproape fierti, incepem sa facem sosul de smantana.
Ceapa se curata si se taie marunt, intr-o tigaie turnati uleiul, adaugati ceapa si o caliti usor.
4. Peste vreo 2 min, adaugati 2 linguri de faina, amestecati si mai lasati cateva minute pana se rumeneste ceapa usor.
5. Acum adaugati smantana si amestecati bine.
6. Faceti focul mic sub sosul de smantana sa fiarba incet - in acest timp se scurge zeama in care au fiert cartofii intr-o fafurie adanca sau cratita mai mica.
7. Cu aceasta supa de cartofi se dizolva un pic sosul de smantana, daca este prea gros. Adaugati cate putin si amestecati  pana obtineti consistenta dorita, cea a unei smantani lichide.
8. Adaugati sosul in cartofi, amestecati bine si sa lasati sa fiarba inca 5 min.
9. Mancarica se mananca mai bine fierbinte sau calda, cartofii reincalziti sunt mai tari de obicei.
Pofta Buna!
Fricassee de pui cu smantana 

Ingrediente:
● Piept de pui - 2 buc 
● Smantana dulce pentru gatit(12%) - 500 ml  (sau 30%)
● Unt - 2 linguri  (+1 lingura ulei)
● Faina alba - 1 lingura 
● Sare,piper - 1 lingurita  (puneti dupa gust - in plus puteti adauga putina nucsoara(un varf de cutit))

Mod de preparare:
1. Pieptul de pui se taie cubulete - nu foarte mici.
2. Presarati 1 lingura de faina si cu mainile, usor amestecati.
3. Intr-o tigaie adanca incalziti bine untul si uleiul.
4. Adaugati carnea, lasati cam 5 minute fara sa amestecati.
5. Apoi amestecati periodic ca sa se rumeneasca bucatile de pui pe toate partile.
6. Turnati smantana dulce.
7. Amestecati si lasati sa fiarba la foc incet cam 5-10 minute.
8. In acest timp sosul se mai ingroasa, il potriviti de sare, piper si optional nucsoara.
9. Si gata - serviti cu orice garnitura va place - orez, cartofi, legume, etc.
Pofta Buna!
Supa clara de pui cu taitei de oua 

Ingrediente:
● Pui intreg - 2 kg  (puteti lua si bucati de pui transat - spate, pulpe, etc)
● Oua - 5 buc 
● Radacina de telina - 1 buc 
● Albitura - 1 buc  (si radacina de pastarnac nu ar incurca)
● Ceapa - 2 buc 
● Ardei gras - 1 buc 
● Ulei - 2 linguri 
● Patrunjel verde tocat - 2 linguri 
● Frunza de dafin - 2 buc 
● Sare - 1 lingura  (dregeti dupa gust)

Mod de preparare:
1. In primul rand recomand sa transati puiul, spalati si curatati bine, apoi il puneti intr-o oala mare de 5 litri.
Asa cum am mentionat mai sus, alegeti pui crescut lent ca sa aveti o supa cu gust complet si bun.
2. In oala cu carne adaugati radacina de telina, pastarnac, albitura, 1 ceapa, 1 ardei gras si eventual un morcov - toate intregi sau taiate bucati mari.
Turnati apa rece, sa acopere bine carnea si legumele.
3. Puneti la foc si cand incepe sa fiarba, scoateti atent spuma cu o lingura.
Adaugati 2 frunze de dafin si faceti focul mic.
4. Lasati sa fiarba incet timp de 1 ora - 1 ora si jumate - pana carnea este moale si patrunsa bine.
Eu prefer sa las capacul intredeschis la oala si chiar am grija sa nu fiarba prea tare, trebuie doar sa bolboroseasca domol.
5. Dupa acest timp opresc focul, inchid capacul bine si las inca 1 ora sa se patrunda bine supa cu legumele si carnea - sa-si lase cat mai mult din arome si gust.
Dar puteti sa continuati pasii si fara aceasta ora in plus.
6. Dar dupa aceasta ora uitati ce culoare are supa noastra, va asigur ca si gustul e pe masura!
7. Acum scot carnea si legumele din cratita, supa o puteti trece printr-o sita ca sa excludeti orice resturi ramase de la legume sau carne.
Din carne fac un Pui cu Smantana, legumele se pot folosi la o Salata de Boeuf, dar de cele mai multe ori eu le arunc.
8. Puneti intr-o farfurie adanca cele 5 oua si le mixati bine cu un praf de sare.
9. Incalziti bine o tigaie de marime medie, ungeti cu putin ulei si turnati pe rand cate 1 polonic din amestecul de oua.
Facem un fel de clatite-omleta subtiri.
10. Le rumeniti frumos pe ambele parti, se intorc usor cu o spatula.
11. Eu am avut 6-7 clatite subtiri din aceste cantitati.
Le taiati pe lung, benzi cam de 2-3 cm latime.
12. Apoi, ca si la taiteii clasici, felii cat mai subtiri si fine.
13. Puneti acesti taitei-omleta in oala cu supa clara, aprindeti focul si lasati pana incep sa fiarba.
14. Potriviti de sare dupa gust, adaugati si patrunjelul tocat, dupa metoda bunicii mele eu pun si o ceapa tocata foarte fin(este optional dar da un gust bun, si nu fermenteaza supa :).
Lasati sa mai fiarba 1 minut toate si inchideti focul.
15. Acoperiti oala cu capac si lasati sa se patrunda supa inca 15-30 de minute inainte de servire.
16. Cum zice mama mea, asta nu e supa banala, este un medicament!
Foarte fina, cu gust complet si domol, elegant, placut - chiar recomand s-o aveti in vedere.
Pofta Buna!
Tarta cu mere si fructe de padure (blat de ovaz) 

Ingrediente:
● Fulgi de ovaz - 300 ml  (alegeti fulgi mai mici si mai fini)
● Faina alba - 150 ml 
● Zahar - 100 ml 
● Unt - 50 g 
● Oua - 2 buc 
● Lapte - 100 ml 
● Fructe congelate - 500 g  (visine, coacaze, afine, capsuni, caise,plus 2 mere, optional)

Mod de preparare:
1. Intr-un robot se pun fulgii de ovaz, faina, 50ml de zahar, 1 ou si untul.
2. Se mixeaza bine pana se formeaza un aluat omogen.
3. Iese ca un aluat obisnuit de tarta, putin lipicios si mai tare.
4. Acesta se intinde cu mainile(sau cu sucitorul) si se pune in forma de tarta(nu am uns-o cu ulei).
Presati bine cu degetele ca sa vina perfect pe forma.
5. Peste aluat se pun fructele congelate si felii de mere(daca vreti).
Fructele pot fi si congelate si decongelate, eu am facut si asa si asa, nu a fost nici o diferenta - doar ca este mai comod, daca va vine brusc sa faceti tarta, nu mai trebuie decongelate fructele din timp.
6. Intr-un bol se amesteca 1 ou, laptele si 50ml de zahar.
7. Se toarna aceasta compozitie peste fructele din tava si se pune la cuptor - la 180 grade, pentru aproximativ 40 minute.
8. Dupa ce s-a copt, lasati sa se racoreasca bine, este si mai gustoasa daca o lasati cateva ore sau chiar peste noapte.
Inainte de servire se poate orna cu zahar pudra.
9. Tarta de mai sus am facut-o cu coacaze rosii si mere. Aceasta de aici este cu coacaza negre si mere.
Variatiile de fructe pot fi dupa cum vreti si aveti, oricum va fi delicioasa si sanatoasa - cu usoara aroma de unt, fructe si crocanta.
Pofta Buna!
Piept de porc la cuptor (legat) 

Ingrediente:
● Piept de porc - 1 kg  (Alegeti pieptul sa fie cu mai putina grasime si neaparat cu sorici.)
● Sare - 1 lingurita 
● Piper negru - 1 lingurita 
● Coriandru macinat - 1 lingurita 
● Frunza de dafin - 3 buc 

Mod de preparare:
1. Carnea se protioneaza pe bucati mari, suficient de mari ca s-o putem rula. Dintr-un kg de carne se fac 2 bucati, depinde de dimensiunea bucatii de carne.
Carnea se spala si se presara condimentele mixate. Se freaca bine cu aceasta compozitie ca sa intre bine mirodeniile in carne.
Farfuria cu carne se acopera cu folie si se lasa la rece aproximativ 4-5 ore sa se patrunda. Ideal este sa se marineze carnea seara si a 2-a zi sa se prepare, atunci este mult mai aromata.
2. Carnea marinata se ruleaza bine cu mainile si se leaga bine cu o ata care sa contina putina matase.Eu am gasit la Cora.
Daca carnea are sorici, rulati soricul inauntru. Ar fi bine la legarea carnii sa va ajute inca o persoana: una tine carnea rulata, cealalta o leaga pe toata suprafata si foarte strans.
Aceasta procedura ajuta in timpul coacerii carnii, carnea nu se usuca si este frageda. In plus, rulada este intreaga, nu se marunteste la taiere.
3. Carnea legata se ruleaza in folie de aluminiu, se pune intr-o tava de cuptor.
Se pune la cuptor pentru aproximativ 2 ore, cu 15 min inainte de a scoate carnea din cuptor se taie folia, ca se rumeneasca putin carnea.
4. Asa trebuie sa arate carnea gata coapta. Carnea se lasa sa se racoreasca, apoi se pune la rece si se taie abia a-2-a zi.
5. Dupa ce s-o racit bine carnea, se scot atele.
6. Carnea racita bine, se taie mult mai usor si este deja de consistenta necesara.
Se serveste rece. Eu prefer sa gatesc astfel carnea pentru sandwish-urile de dimineata, carnea din comert are cam multe E-uri si arome prea puternice de afumatura.
Pofta Buna!
Chec cu ciocolata, nuci si prune (de post) 

Ingrediente:
● Gris de grau - 180 g 
● Zahar - 210 g 
● Esenta de vanilie - 1 buc 
● Apa - 250 ml 
● Ulei de floarea soarelui - 100 ml 
● Cacao pudra - 30 g  (alegeti cacao de calitate buna)
● Faina alba calitate superioara - 100 g 
● Praf de copt - 1.5 lingurite 
● Nuci - 0.5 pahare  (le taiati putin, dar nu foarte marunt)
● Prune uscate - 0.5 pahare  (puteti folosi si stafide sau visine/cirese confiate - orice fructe uscate preferati - dar va spun ca prunele se "pupa" cel mai bine cu acest tip de chec)

Mod de preparare:
1. Amestecati grisul cu zahar si esenta de vanilie, adaugati apa, amestecati si lasati toata compozitia 2-3 ore - sa se umfle bine grisul.
2. Dupa acest timp adaugati uleiul, amestecati bine cu telul.
3. Apoi urmeaza cacao trecuta printr-o sita sa nu fie cocoloase. Amestecati bine.
4. Adaugati faina amestecata cu praf de copt si trecuta prin sita, amestecati bine.
5. Si ultimele sunt prunele si nucile. Trebuie sa va iasa un aluat ca o smantana mai groasa, dar curgatoare - cand il turnati cu lingura, 2-3 secunde isi tine forma.
6. Asterneti cu hartie de copt o tava de chec si turnati aluatul in tava. Dati la cuptorul incalzit la 180-200 de grade - pentru 40-45 de minute pana trece testul scobitorii.
7. Aici checul gata, dupa ce il scoateti din cuptor lasati-l 10 minute in tava.
8. Apoi il rasturnati usor pe un fund si lasati inca vreo 15 minute pe o parte. Dupa acest timp il puneti normal pe un fund si lasati sa se raceasca complet.
Atentie! Daca il taiati cald se faramiteaza, rece se taie perfect.
9. Si aici mult chinuita poza, chiar nu inteleg cum de aparatul foto nu a putut nicicum sa-i arate culoare originala - imi tot facea un roscat din ala oribil care nicicum nu era culoarea chec-ului.
Vi-l recomand cu incredere, sa-l incercati neaparat.
Pofta Buna!
Cartofi la cuptor cu usturoi, in stil grecesc Reteta  

Ingrediente:
● Cartofi - 1 kg 
● Ulei de masline - 50 ml 
● Coaja de lamaie rasa - 1 lingurita 
● Sare - 1 lingurita 
● Oregano - 1 lingurita 
● Usturoi (catei) - 3 buc 

Mod de preparare:
1. Intr-un bol mic facem sosul aromat pentru cartofi - deci punem uleiul, coaja rasa de lamaie si oregano.
2. Adaugati usturoiul pisat si sarea, amestecati bine toata compozitia si lasati putin la o parte.
3. Cartofii se curata si se spala bine.
Taiati fiecare cartof in 2 jumatati.
4. Apoi fiecare jumatate se taie in felii de grosime medie - cam 6-7mm.
5. Cam asa sunt feliile mele, nici prea groase, dar nici subtirele.
6. Treceti cartofii intr-o tava de cuptor, deasupra turnati sosul aromat pregatit mai inainte.
7. Amestecati bine cu mainile sau cu o lingura si distribuiti uniform in tava.
8. Puneti tava in cuptor preincalzit la 200 de grade timp de 40-45 de minute.
Ca sa se rumeneasca uniform, recomand la fiecare 15 minute sa-i amestecati atent cu o spatula.
9. Noi i-am savurat cu mare placere, bineinteles este greu sa strici niste cartofi, dar puteti sa-i faceti cumva mai nou si interesant.
Pofta Mare!
Prajitura cu foi de napolitane 

Ingrediente:
● Foi de napolitana - 4 buc  (sau 3)
● Zahar - 280 g 
● Unt - 280 g 
● Zahar pudra - 280 g 
● Nuci macinate - 200 g 
● Galbenusuri de ou - 6 buc 
● Esenta de vanilie - 1 buc 

Mod de preparare:
1. Pragatiti in 2 boluri untul si zaharul pudra.
2. Intr-un tuci sau cratita cu fund mai gros topiti zaharul la foc mic-mediu. Aveti grija sa amestecati periodic, sa nu se arda.
3. Cand s-a caramelizat zaharul frumos incepeti sa adaugati alternativ - 1 lingura de unt - amestecati...
4. ... apoi 1 lingura de zahar pudra - amestecati.
Continuati tot asa pana se termina tot zaharul pudra si untul.
5. Adaugati nucile macinate, amestecati si luati de pe foc cratita.
6. Lasati sa se racoreasca putin apoi adaugati galbenusurile si amestecati repede.
7. Si va apucati sa ungeti foile.
Recomand sa ungeti crema cat este calda bine, pe urma se va mai intari si va fi greu de manevrat.
8. Cantitatea de crema o reglati dupa gusturi si preferinte. Ungeti cu un cutit toate foile si le puneti una peste alta pe parcurs.
9. Ultima foaie nu se unge deasupra cu crema.
10. Puneti un fund sau o tava peste prajitura si presati cu ceva mai greu ce aveti prin bucatarie - lasati vreo 5-6 ore sau peste noapte sa se intareasca bine.
11. Apoi portionati dupa preferinte si savurati...
Precizez ca aceasta crema nu inmoaie tare foile, imi place sa simt foaia de napollitana mai ferma si crema mai densa.
Pofta Buna!
Prajitura cu Mandarine Reteta  

Ingrediente:
● Lapte - 150 ml 
● Lapte batut/iaurt/chefir - 150 ml 
● Ulei - 100 ml 
● Zahar - 200 g 
● Coaja de portocala rasa - 1 lingurita 
● Faina - 300 g 
● Praf de copt - 2 lingurite 
● Mandarine - 5 buc  (sau mai multe, le puteti inlocui cu alte fructe preferate)

Mod de preparare:
1. Intr-un bol turnati laptele, kefirul si uleiul.
2. Adaugati zaharul si coaja rasa de lamaie, amestecati bine.
3. La final puneti faina si praful de copt, amestecati cu un tel pana aluatul este neted si fara cocoloase.
4. Asta a fost tot cu aluatul, este foarte simplu si rapid.
5. Il turnati si distribuiti uniform(cu lingura) intr-o tava de cuptor asternuta cu hartie de copt.
Eu am folosit tava de aragaz cu 4 ochiuri.
6. Deasupra puneti felii de mandarine.
7. Puneti in cuptor preincalzit la 180 de grade pentru 30 de minute, sau pana se rumeneste frumos.
8. Cand se mai raceste, o taiati bucati potrivite.
9. La textura este bine, nu extraordinar de pufoasa, dar moale si aromata.
10. Foarte buna si cu aroma de iarna :)
Pofta Buna!
Pizza Bianca (sau pizza cu cartofi) 

Ingrediente:
● Cartofi albi/galbeni - 2 buc 
● Mozzarella - 200 g 
● Ulei de masline - 3 linguri 
● Rozmarin - 0.5 lingurite 
● Sare - 0.5 lingurite 

Mod de preparare:
1. Pregatiti aluatul dupa reteta de Aluat de pizza de pe site. Pana aluatul creste putin, se pregatesc celelalte ingrediente.
2. Mozarella se taie bastonase mici sau se da prin razatoare.
3. Cartofii se curata, se spala si se taie felii f.subitiri - de 2 mm aproximativ.
4. Intindeti aluatul in tava de pizza, puneti 2 linguri de ulei de masline peste el si cu o pensula il intindeti pe toata suprafata aluautului.
5. Aranjati cartofii pe pizza - evitati sa-i puneti mult unul peste altul - doar putin marginile. Apoi distribuiti pe langa feliile de cartofi bucatile de mozarella.
6. Cu o pensula ungeti toata suprafata cartofilor cu putin ulei de masline.
7. Apoi presarati rozmarinul si dati la cuptor pentru 30-40 de minute la 180-200 de grade.
8. Este gata cand se rumeneste usor si daca bagati o scobitoare in cartofi intra usor si repede.
Scoateti pizza din cuptor, presarati putina sare peste si lasati 5-10 minute sa se patrunda asa direct in tava.
9. Si gata, pizza delicioasa si rapida este buna de savurat.
Pofta Buna!
Pilaf cu spanac 

Ingrediente:
● Orez - 2 pahare  (1 pahar=250ml)
● Apa - 4 pahare 
● Spanac - 500 g  (gata oparit si scurs, sau congelat)
● Morcovi - 1 buc 
● Ceapa alba - 1 buc 
● Pasta de ardei rosu - 1 lingurita  (optional, se poate inlocui si cu pasta de rosii)
● Ulei de floarea soarelui - 50 ml 
● Sare - 1 lingura  (dupa gust)

Mod de preparare:
1. Spanacul se spala bine, fiecare frunza, se opareste, clateste cu apa rece apoi se scurge bine de apa.
Aveti mai detaliat pasii 1-7  in reteta de aici.
1. Intr-o oala cu fundul gros, sau o tigaie adanca incalziti uleiul. Adaugati ceapa si morcovul taiate marunt si le caliti un pic, amestecand periodic.
3. Cand s-au rumenit putin adaugati pasta de ardei sau rosii, amestecati.
4. Apoi adaugati spanacul tocat marunt, caliti totul impreuna aproximativ 5 minute.
5. In acest timp masurati si spalati orezul.
Aici am o cana de 500ml, tot cu ea am masurat si apa. Deci la 500ml de orez am pus 1litru de apa.
Observati ca am folosit orez cu bob rotund (de obicei cumpar RisoScotti Bob Colosal sau Rotund).
6. Adaugati orezul peste legumele calite, amestecati.
7. Apoi turnati apa, amestecati si lasati pana incepe sa fiarba.
Mai amestecati 1-2 ori in el cand incepe sa se ingroase, dar dupa ce ati pus sarea nu mai amestecati deloc.
8. Cand incepe sa fiarba bine, potriviti de sare, piper(optional) si faceti focul mic sub cratita.
Lasati sa fiarba cam 10 minute, observati ca bobul de orez se umfla dar apa inca mai este.
Aici ar fi momentul sa inchideti focul, cand orezul este fiert un pic Al Dente si mai este apa in el.
9. Mai departe urmeaza fierberea lui "pasiva" - dupa ce ati stins focul, puneti capacul si lasati 30-60 de minute fara sa amestecati deloc in oala.
Observati dupa acest timip ca orezul absoarbe cam toata apa, dar nu se face terci, va fi bob cu bob, foarte moale si umflat.
10. Serviti cald cu o salata sau fara.
Pofta Buna!
Chec aperitiv cu spanac si branza 

Ingrediente:
● Ulei - 150 ml 
● Oua - 4 buc 
● Lapte batut/iaurt/chefir - 150 g 
● Frunze de spanac - 200 g 
● Ceapa - 1 buc 
● Usturoi (catei) - 4 buc 
● Sare - 1 lingurita 
● Faina alba - 270 g 
● Praf de copt - 10 g 
● Branza feta sau telemea - 150 g 

Mod de preparare:
1. Intr-o tigaie adanca turnati putin ulei, adaugati ceapa tocata marunt si o caliti pana incepe sa se rumeneasca.
Puneti usturoiul, maruntit si el, mai lasati 1 minut.
2. Apoi adaugati frunzele de spanac spalate bine si scurse de apa.
3. Lasati pe foc amestecand periodic pana spanacul isi schimba culoarea si se micsoreaza foarte mult in volum.
Luati tigaia de pe foc si lasati putin acesta sa se racoreasca.
4. Apoi intr-un bol adanc puneti 4 oua si 1 lingurita de sare, amestecati cu un tel.
5. Adaugati 150g de iaurt si 125ml de ulei, amestecati.
6. Puneti 270g de faina si 10g praf de copt, amestecati bine cu telul sa nu fie cocoloase.
7. Adaugati spanacul calit, amestecati cu o lingura.
8. La final puneti 150g de branza feta (sau niste telemea maturata) taiata cubulete mici.
Iarasi amestecati atent cu lingura sa nu desfaceti cuburile de branza.
9. Asterneti cu hartie de copt o tava de chec (aici tava mea are 30cm in lungime si 11cm latime), turnati in ea tot aluatul si nivelati cu o lingura.
10. Coaceti checul aperitiv in cuptorul preincalzit la 180 de grade, timp de 45-50 de minute, pana se rumeneste frumos.
Dupa acest timp lasati sa se raceasca complet in tava.
11. Apoi il scoateti, feliati si serviti. 
Arata foarte bine, iar gustul va asigur ca este si el pe masura.
Pofta Buna!
Hrisca cu ciuperci 

Ingrediente:
● Hrisca - 1 pahar  (de 300 ml)
● Ciuperci albe proaspete - 1 kg 
● Ceapa alba - 2 buc 
● Sare - 1 lingura 
● Ulei de floarea soarelui - 3 linguri 
● Ierburi uscate(busuioc, patrunjel,etc) - 1 lingurita 

Mod de preparare:
1. Fierbem hrisca  ca aici - Cum fierbem corect hrisca
2. In acest timp, cat fierbe 30-40 de min hrisca - facem ciupercile. Se curata, se spala, apoi se taie rondele si se pun la calit cu ulei intr-o tigaie mai mare. Amestecati periodic si lasati pana incep sa se rumeneasca.
3. Ceapa se curata, se spala si se taie marunt - se adauga la ciuperci cand acestea incep sa se rumeneasca. Amestecati si lasati la foc mediu sa se caleasca impreuna.
4. Sunt gata cand se inmoaie si se rumeneste usor si ceapa, adaugati putina sare, ierburi uscate, amestecati si lasati la foc mic-mic pana este gata hrisca.
5. Apoi se adauga peste ciuperci hrisca fiarta, daca nu tineti post puteti adauga si o bucatica mica de unt.
6. Amestecati atent (nu exagerati cu amestecatul sa nu o faceti terci) toata compozitia, gustati de sare, si mai lasati 10-15 min la foc mic, sub capac sa se patrunda toate aromele.
7. De obicei hrisca se serveste calda, ca mancare principala sau garnitura la alte macaruri, si merge perfect cu orice muratura preferata.
Pofta Buna!
Maioneza rapida, la borcan Reteta  

Ingrediente:
● Oua - 2 buc  (sau inlocuiti cu 150ml de lapte simplu, sau lapte de soia)
● Ulei - 300 ml  (oricare ulei preferati, dar sa fie fara miros specific care nu va place)
● Sare - 0.5 lingurite 
● Mustar - 1 lingurita 
● Lamaie - 0.5 buc  (sau 1-2 linguri de otet de mere)
● Iaurt Grecesc - 150 g  (sau smantana de 20% - ambele sunt optionale)

Mod de preparare:
1. Pregatiti toate ingredientele pentru maioneza.
O idee buna ar fi sa folositi oua de prepelita in loc de cele de gaina.
2. Neaparat aveti nevoie si de un mixer vertical, oricare si la orice pret - isi fac toate treaba suficient de bine.
3. Puneti toate ingredientele in borcan(fara iaurt deocamdata!).
4. Puneti mixerul vertical la baza borcanului si incepeti sa mixati la viteza mica, dar neaparat il tineti fixat acolo, nu il ridicati deloc in sus.
Asa continuati timp de 1-2 minute pana vedeti ca incepe sa se emulsioneze la baza.
5. Apoi incepeti sa-l ridicati foarte usor in sus si miscati atent dreapta-stanga.
6. Si la final deja mixati activ, ca sa nu mai fie deloc ulei in borcan, iar maioneza are o textura si culoare uniforme.
7. Observati ca este perfect de densa, se tine bine si ferm pe piciorul mixerului.
8. Acum, optional, o puteti amesteca cu niste iaurt sau smantana - asa va avea un gust mai fresh.
9. Iar daca nu va trebuie imediat, puneti un capac pe borcan si pastrati la frigider pana cand aveti nevoie - recomand nu mai mult de 4-5 zile.
Pofta Buna!